OpenLLM-France/wikimedia huggingface dataset:
# William Henry Perkin

Sir William Henry Perkin FRS (12 de març de 1838 - 14 de juliol de 1907) fou un químic anglès conegut pel descobriment de la mauveïna, el primer colorant sintètic.
El seu pare era un constructor i la família vivia a l'East End de Londres. De nen tenia gran curiositat per tot allò relacionat amb les arts, les ciències, la fotografia i l'enginyeria. El descobriment d'un laboratori degradat, però funcional, al domicili del seu avi, l'encaminà cap a la química. El seu talent i devoció foren percebuts pel Thomas Hall, professor de l'Escola de la Ciutat de Londres, que l'animà a assistir a les conferències de Michael Faraday a la Royal Institution. Aquestes xerrades el decidiren a ingressar al Royal College of Chemistry el 1953, a l'edat de 15 anys, que estava encapçalat pel químic alemany August Wilhelm von Hofmann. En dos anys es convertí en l'ajudant més jove de Hofmann.

## Referències

* ↑ «William Henry Perkin facts, information, pictures | Encyclopedia.com articles about William Henry Perkin» (en anglès). [Consulta: 29 desembre 2017].
# William Arthur Lewis

Sir William Arthur Lewis (Castries, Saint Lucia, Imperi Britànic, 23 de gener de 1915 - Bridgetown, Barbados, 15 de juny de 1991) fou un economista britànic guardonat amb el Premi del Banc de Suècia de Ciències Econòmiques l'any 1979.

## Biografia

Va néixer a Castries (Saint Lucia), illa que en aquells moments formava part del Regne Unit però que actualment és un estat independent. Gràcies a una beca concedida pel Govern britànic va estudiar economia a la London School of Economics, on es graduà el 1937 i doctorà el 1940 en economia industrial. El 1948 fou nomenat catedràtic d'aquesta àrea a la Universitat de Manchester, esdevenint el 1950 catedràtic d'economia del desenvolupament a la mateixa universitat, i el 1959 fou designat vicecanceller de la Universitat de les Índies Occidentals.
El 1963 fou nomenat Cavaller per part de la reina Elisabet II del Regne Unit. Aquell mateix s'establí als Estats Units d'Amèrica, d'on fou professor de la Universitat de Princeton, i el 1970 es traslladà a Barbados per col·laborar en la creació del Banc de Desenvolupament del Carib, del qual en fou director.
Va morir el 1991 a la població de Bridgetown, situada al sud de Barbados. Les seves restes descansen en el col·legi comunitari que duu el seu nom al seu país natal, Saint Lucia.

## Recerca econòmica

Interessat en l'economia del desenvolupament és autor de models teòrics explicatius de la funció del sector agrícola en les economies dels països en vies de desenvolupament. La seva investigació se centrà inicialment en les causes fonamentals del creixement o estancament econòmic, posteriorment en l'anàlisi de la influència del desenvolupament en les diferents variables econòmiques i finalment en el disseny d'un conjunt de mesures capaces d'estimular el creixement de l'economia.
El 1979 fou guardonat amb el Premi del Banc de Suècia de Ciències Econòmiques, juntament amb Theodore W. Schultz, “per les seves aportacions a les investigacions en matèria de desenvolupament econòmic, amb especial èmfasi als problemes que enfronten els països en vies de desenvolupament”.

## Vegeu també

* Afroamericans de Saint Lucia

## Referències

* ↑ Pàgina de l'Institut Nobel, Premi Nobel d'Economia 1979 (anglès)
# Sfax Railways Sports

L'Sfax Railways Sports, també conegut com a Railways o ٍُSRS (àrab: نادي سكك الحديد الصفاقسي, Nādī Sikak al-Ḥadīd aṣ-Ṣafāqusī, ‘Club Ferroviari de Sfax’), és un club esportiu tunisià de la ciutat de Sfax.
Va ser fundat l'any 1920. Romangué 34 temporades a la primera divisió tot i que la temporada 1994-95 fou la darrera en aquesta categoria i actualment milita a la Ligue Professionnelle 3.

## Palmarès

* Lliga tunisiana de futbol
** 1933/34, 1952/53, 1967/68

## Referències

* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ «Tunisia - List of Champions». rsssf.com. [Consulta: 16 desembre 2017].
# Winona (Mississipi)

Winona és una població dels Estats Units a l'estat de Mississipi. Segons el cens del 2000 tenia 5.482 habitants.

## Demografia

Segons el cens del 2000, Winona tenia 5.482 habitants, 2.098 habitatges, i 1.456 famílies. La densitat de població era de 162,2 habitants per km².
Dels 2.098 habitatges en un 32,9% hi vivien nens de menys de 18 anys, en un 41,5% hi vivien parelles casades, en un 24,3% dones solteres, i en un 30,6% no eren unitats familiars. En el 28,6% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,9% tenia menys de 18 anys, un 9,1% entre 18 i 24, un 24,1% entre 25 i 44, un 20,8% de 45 a 60 i un 18,1% 65 anys o més.
L'edat mediana era de 37 anys. Per cada 100 dones de 18 o més anys hi havia 70,2 homes.
La renda mediana per habitatge era de 25.160$ i la renda mediana per família de 31.619$. Els homes tenien una renda mediana de 30.163$ mentre que les dones 17.549$. La renda per capita de la població era de 14.700$. Entorn del 24,5% de les famílies i el 27,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Winona». American Fact Finder. Oficina del Cens dels Estats Units, 12-01-2010.
# Sindicat Agrícola de la Masó

El Sindicat Agrícola de la Masó és un edifici noucentista del municipi de la Masó (Alt Camp) inclòs en l'Inventari del Patrimoni Arquitectònic de Catalunya.

## Descripció

És un edifici aïllat de planta baixa i un pis. L'estructura de la façana és simètrica. A la planta baixa hi ha quatre portes d'arc carpanell les dues del mig han estat modificades. Al primer pis hi ha un balcó corregut, centrat, i dos als costats, les portes dels quals són rectangulars. L'element més remarcable del conjunt és l'acabament que, tot i reflectir l'estructura de teulada a dues vessants, segueix una composició pròpia de línies trencades (rectes i corbes). A la part superior hi ha la data pintada del 1926 i el nom de "Sindicato-Agrícola i Caja Rural". La façana es troba arrebossada i pintada.

## Història

L'edifici fou construït l'any 1926 amb motiu de la fundació del Sindicat Agrícola de la Masó. A finals dels vuitanta del segle XX es restaurà l'edifici, l'alteració més destacable ha estat el canvi d'idioma del rètol, actualment en català.

## Referències

* «Pat.mapa: arquitectura». Direcció General del Patrimoni Cultural de la Generalitat de Catalunya. [Consulta: 16 abril 2012].

## Enllaços externs

* «Mapa de recursos culturals». Diputació de Tarragona.
# Segada

Una segada és un moviment que consisteix a llançar-se i lliscar per terra per treure la pilota al jugador que la té, tot tombant-lo. Aquest concepte, anomenat en anglès tackle, s'utilitza majoritàriament en l'àmbit futbolístic, perquè com que la pilota acostuma a anar rodant pel camp, hi ha més possibilitats de recuperar la possessió. Ara bé, en cas de no tocar bola i cometre una falta sobre el rival, sovint se sanciona amb targeta groga o vermella a causa de la perillositat de l'acció.

## Referències

* ↑ Blanco, Mónica. «Barrer en Fútbol: La Acción Defensiva más Arriesgada para los Futbolistas» (en castellà), 21-02-2018. [Consulta: 23 novembre 2023].
# Westchester

«Westchester» té aquests significats:
* Westchester (Florida), concentració de població designada pel cens dels Estats Units a l'estat de Florida
* Westchester (Illinois), població dels Estats Units a l'estat d'Illinois
* Westchester (Los Angeles), un barri en l'occident de Los Angeles, Califòrnia.
* Comtat de Westchester, estat de Nova York.
# Sistema hidràulic

S'enten per sistema hidràulic al conjunt articulat de les diverses unitats hidràuliques que el formen, les quals poden ésser deus (o fonts), séquies, qanat(s), terrasses, molins, etc. En els estudis de sistemes hidràulics fets per Miquel Barceló o Helena Kichner, s'estableix una relació estreta entre les característiques d'aquest sistema i la societat que el va crear, en funció de les necessitats de la comunitat. Hom ha establert l'existència de sistemes hidràulics de fons de vall (sense que calgui fer terrases o feixes), de terrasses (amb captació d'aigua a mig vessant) i de vessant (amb captació d'aigua al torrent).

## Referències

* ↑ J. Bolòs, Diccionari de la Catalunya medieval (segles VI-XV), Edicions 62, Barcelona, 2000, ps. 237-238.
# Wissam Ben Yedder

Wissam Ben Yedder (Sarcelles, 12 d'agost del 1990) és un futbolista professional francès que juga com a davanter per l'AS Monaco. El seu sobrenom és «Benyebut», que incorpora but, (la paraula francesa per a ‘gol') al seu nom.

## Carrera professional

Va començar la seva carrera a l'equip amateur UJA Alfortville, fins que va ingressar al Toulouse el 2010. El 2015, va assolir la marca dels 50 gols a la Ligue 1 amb aquell equip, i va sobrepassar André-Pierre Gignac com al seu millor golejador en lliga del segle XXI. A nivell internacional, ha representat França amb les seleccions sub-21, i a futsal.

### Sevilla

El 30 de juliol de 2016, Ben Yedder va signar un contracte per cinc anys amb el Sevilla FC, per un traspàs de 9 milions d'euros.

## Estadístiques de la carrera
### Club

    A 20 agost 2016
| Club | Temporada | Lliga | Lliga | Copa | Copa | Copa de la Lliga | Copa de la Lliga | Europa | Europa | Altres | Altres | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols | Partits | Gols |
| UJA Alfortville | 2009–10 | 23 | 9 | 0 | 0 | — | — | — | — | — | — | 23 | 9 |
| Toulouse FC | 2010–11 | 4 | 0 | 1 | 0 | — | — | — | — | — | — | 5 | 0 |
| Toulouse FC | 2011–12 | 9 | 1 | 1 | 0 | 1 | 0 | — | — | — | — | 11 | 1 |
| Toulouse FC | 2012–13 | 34 | 15 | 2 | 0 | 1 | 0 | — | — | — | — | 37 | 15 |
| Toulouse FC | 2013–14 | 38 | 16 | 2 | 0 | 2 | 1 | — | — | — | — | 42 | 17 |
| Toulouse FC | 2014–15 | 36 | 14 | 1 | 1 | 1 | 0 | — | — | — | — | 38 | 15 |
| Toulouse FC | 2015–16 | 35 | 17 | 2 | 1 | 4 | 5 | — | — | — | — | 41 | 23 |
| Toulouse FC | Total | 156 | 63 | 9 | 2 | 9 | 6 | — | — | — | — | 174 | 71 |
| Sevilla FC | 2016–17 | 1 | 1 | 0 | 0 | — | — | 0 | 0 | 1 | 0 | 2 | 1 |
| Sevilla FC | Total | 1 | 1 | 0 | 0 | — | — | 0 | 0 | 1 | 0 | 2 | 1 |
| Total carrera | Total carrera | 180 | 73 | 9 | 2 | 9 | 6 | 0 | 0 | 1 | 0 | 199 | 81 |

## Referències

* ↑ Wissam Ben Yedder sa saison en CFA2 Groupe F 2012/2013 avec Libre/Etranger
* ↑ «Sevilla agree to sign Toulouse striker Wissam Ben Yedder» (en castellà). ESPN, 30-07-2016. [Consulta: 30 juliol 2016].
* ↑ «Wissam Ben Yedder Soccerway Profile». Soccerway. [Consulta: 15 maig 2016].

## Enllaços externs

* Wissam Ben Yedder, Fitxa a Soccerway
# Shelby (Ohio)

Shelby és una població dels Estats Units a l'estat d'Ohio. Segons el cens del 2000 tenia 9.821 habitants.

## Demografia

Segons el cens del 2000, Shelby tenia 9.821 habitants, 4.073 habitatges, i 2.667 famílies. La densitat de població era de 752,4 habitants per km².
Dels 4.073 habitatges en un 31,6% hi vivien nens de menys de 18 anys, en un 52,1% hi vivien parelles casades, en un 10% dones solteres, i en un 34,5% no eren unitats familiars. En el 30,8% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,7% tenia menys de 18 anys, un 8,6% entre 18 i 24, un 26,8% entre 25 i 44, un 22,6% de 45 a 60 i un 16,3% 65 anys o més.
L'edat mediana era de 37 anys. Per cada 100 dones de 18 o més anys hi havia 85,1 homes.
La renda mediana per habitatge era de 35.938 $ i la renda mediana per família de 43.373 $. Els homes tenien una renda mediana de 32.551 $ mentre que les dones 21.573 $. La renda per capita de la població era de 17.096 $. Aproximadament el 7,4% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelby». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Shelby». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Xenobatrachus rostratus

Xenobatrachus rostratus és una espècie de granota que viu a Indonèsia i Papua Nova Guinea.

## Referències

* Richards, S. & Zweifel, R. 2004. Xenobatrachus rostratus. Llista Vermella d'Espècies Amenaçades de la UICN 2006. Consulta: 18 de gener de 2008.
# Xenobatrachus subcroceus

Xenobatrachus subcroceus és una espècie de granota que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Menzies, J. 2004. Xenobatrachus subcroceus. Llista Vermella d'Espècies Amenaçades de la UICN 2006. Consulta: 18 de gener de 2008.
# Sent Sauve de Montagut

Sant Sauve Mont Agut (en francès Saint-Silvain-Montaigut, en creixent Sansau) és una localitat i comuna de França, a la regió de la Nova Aquitània, departament de la Cruesa.
La seva població al cens de 1999 era de 208 habitants. Està integrada a la Communauté de communes de Guéret-Saint-Vaury.

## Demografia

Evolució demogràfica :
| 1968 | 1975 | 1982 | 1990 | 1999 |
| 311 | 257 | 216 | 198 | 208 |

## Administració

Llista d'alcaldes :
| Període | Identitat |
| 2001-2006 | Albert Vilatte |
| 2006-2008 | Gérard Lavaud |
| 2008- | Jean Pierre Deville |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Situació Extrema

Situació Extrema va ser un grup de rock en actiu entre 1988 i 1995. Varen ser els pioners a l'hora d'utilitzar la dolçaina com a instrument per a música rock, i una de les primeres formacions d'estes característiques en utilitzar el valencià a les lletres.
Els seus integrants eren de les localitats de Muro i Cocentaina, i la formació va nàixer a l'IES Pare Arques de la ciutat comtal. A diferència de grups posteriors, com Obrint Pas, la inclusió de la dolçaina no es devia a influències de l'ska, sinó que estaven més influenciats pel rock clàssic. Publicaren una maqueta.

## Referències

* 1 2 3 Contrí, Vicent Xavier «Situació Extrema. Precursors del rock amb dolçaines». Revista Saó, 302, 30-03-2015.
* ↑ «Situació Extrema». Ciudad de Alcoy, 10-04-1994, pàg. 5.

## Enllaços externs

* Situació extrema a Viasona
* Situació extrema bloc amb informació sobre el grup
# Situació lingüística a Bèlgica

La situació lingüística a Bèlgica consta de tres zones amb idiomes oficials reconeguts, el neerlandès, el francès i l'alemany.
A Bèlgica, on els problemes d'idioma són crucials en la tensió de la 'Comunitat', les zones idiomàtiques estan definides legalment des de 1962.
L'article 4 de la constitució belga estableix que hi ha quatre zones idiomàtiques: la neerlandesa, la francesa, la zona bilingüe de Brussel·les i l'alemanya.
Llengües regionals endògenes de Bèlgica: resumidament, el flamenc és un dialecte neerlandès, el való és un dialecte francès i a la zona dels comtats de l'est de Bèlgica també es parla un dialecte alemany. Tanmateix les llengües oficials són els estàndards neerlandès, francès i alemany.
Amb la independència de Bèlgica de 1830 el francès era l'únic idioma que estava reconegut amb el pas del temps progressivament es va anar consolidant la situació lingúística plurilingüe actual.

## Idiomes oficials
### Neerlandès

Al voltant d'un 60% de la població de Bèlgica parla neerlandès com a idioma principal. El flamenc, també conegut com a flamenc-neerlandès, és molt proper al neerlandès que es parla als Països Baixos. Els seus principals dialectes són:Brabants, Flamenc occidental, Flamenc oriental i Limburgs. El dialecte brabant està molt influït pel francès.

### Francès

El parla al voltant d'un 40% de la població de Bèlgica és el dominant a Valònia i a Brussel·les (85-90%). Molts flamencs tenen el francès com a segona llengua.

### Alemany

El parla un 1% de la població de Bèlgica, unes 74.000 persones. La seva zona va passar a Bèlgica el 1919 com a compensació per la Primera Guerra Mundial.
# Sofia de Montferrat

Sofia de Montferrat, morta l'any 1434, va ser emperadriu consort de l'Imperi Romà d'Occident en casar-se amb l'emperador Joan VIII Paleòleg.

## Biografia

Sofia era filla de Teodor II de Montferrat, marquès de Montferrat, i de la seva segona esposa, Joana de Bar. Pel seu pare, formava part de la Dinastia dels Paleòlegs que regnava en aquells moments a l'Imperi Romà d'Orient. El 26 de gener de l'any 1404, Sofia havia estat promesa a Felip Maria Visconti, fill de Joan Galeàs Visconti, duc de Milà i de la seva segona esposa, Caterina Visconti, però el contracte matrimonial finalment es va trencar.
El 19 de gener de 1421, Sofia es va casar amb Joan VIII Paleòleg. Era el fill gran i únic supervivent de Manuel II Paleòleg i Helena Dragaš. En aquell moment era coemperador amb el seu pare. El matrimoni de Sofia i Joan està descrit a les cròniques de dos historiadors, Miquel Ducas i Franza. Franza indica que la cerimònia va tenir lloc a la basílica de Santa Sofia.
Abans del casament, l'emperador Manuel II Paleòleg va enviar ambaixadors al Concili de Constança, per tal d'obtenir el permís del Papa per a aquest matrimoni, ja que hi havia un problema sobre la conversió de la futura núvia, que era catòlica, per part de l'Església Ortodoxa oriental. L'autorització va ser finalment concedida pel papa Martí V.
Encara que Sofia era una emperadriu particularment piadosa, malauradament per al seu matrimoni va ser considera poc atractiva pels estàndards del seu temps. Miquel Ducas la descriu com "Quaresma al davant i Pasqua al darrere". Joan VIII, no gaire satisfet amb aquest matrimoni, va fer tot el possible per evitar-la i Sofia va passar la major part del temps que va estar-se a Constantinoble aïllada del seu marit. No van tenir descendència.
El 21 de juliol de 1425, Manuel II va morir i Joan VIII el va succeir. Sofia va substituir la seva sogra com a emperadriu. Franza diu, però, que l'agost de 1426, Sofia «va fugir de Constantinoble i va tornar al seu país natal», en una operació en la qual estigué implicada una nau mallorquina.. Una mica més d'un any després, Joan VIII es va casar amb Maria Gran Comnena. Sofia no es va tornar a casar i va morir vuit anys després.

## Referències

* 1 2 Philippides, Marios (transcrip.). The fall of the Byzantine empire : a chronicle by George Sphrantzes, 1401-1477. Amherst, Mass.: University of Massachusetts Press, 1980, p. 24, 30. ISBN 9780870232909.
* ↑ Miquel Ducas. Historia Bizantina, cap. XX
* ↑ Duran i Duelt, 2008, p. 244.

## Bibliografia

* Duran i Duelt, D. «Els mallorquins a la Romania (segles xiii-xvi)». A: Barceló Crespí, M. El Regne de Mallorca: cruïlla de gents i de cultures, segles xiii-xv. Institut d'Estudis Baleàrics, 2008, p. 241–255. ISBN 978-84-95876-39-3.
# Sofia de Saxònia

Sofia de Saxònia, duquessa de Baviera (Dresden 1845 - Múnic 1867). Princesa de Saxònia amb el tractament d'altesa que contragué matrimoni amb el seu cosí, el duc Carles Teodor de Baviera.
Nada a Dresden, capital del Regne de Saxònia, el dia 15 de març de l'any 1845 essent filla del rei Joan I de Saxònia i de la princesa Amàlia de Baviera. Sofia era neta per via paterna del príncep Maximilià de Saxònia i de la princesa Carolina de Borbó-Parma i per via materna del rei Maximilià I Josep de Baviera i de la princesa Carolina de Baden.
El dia 11 de febrer de l'any 1865 contragué matrimoni a Dresden amb el duc Carles Teodor de Baviera, fill del duc Maximilià de Baviera i de la princesa Lluïsa de Baviera. Carles Teodor era el príncep hereu de la branca menor dels ducs a Baviera. La parella tingué una filla:
Sofia Margarida de Saxònia morí a la capital bavaresa el dia 9 de març de 1867.
# Sofia de Nassau

Sofia de Nassau (alemany: Sophia von Nassau) (Castell de Biebrich, 9 de juliol de 1836 - Estocolm, 30 de desembre de 1913) Sofia de Nassau-Weillburg, reina de Suècia. Princesa de Nassau-Weillburg amb el tractament d'altesa reial que esdevingué reina de Suècia a conseqüència del seu matrimoni amb el rei Òscar II de Suècia.

## Biografia

Nascuda a Biebrich el dia 9 de juliol de 1836 essent filla del duc Jordi Guillem de Nassau i de la princesa Paulina de Württemberg. Descendent dels ducs de Nassau que després regnarien al gran ducat de Luxemburg i dels reis de Württemberg.
El seu pare va morir quan ella tenia tres anys i el va succeir el seu germanastre Adolphe, Gran Duc de Luxemburg. Sophia va rebre el que es considerava una educació adequada per a les princeses en aquell moment per tutors privats. Va ser entrenada en esgrima, un esport normalment reservat als homes, per enfortir l'esquena i corregir la seva postura. Sophia es va socialitzar amb acadèmics i artistes, i la cort de Nassau es considerava més democràtica del que era habitual a la majoria de corts alemanyes. Va aprendre l'anglès des del primer moment i va sentir simpatia pel sistema parlamentari britànic. L'idioma que es parlava a casa de la seva infància no era l'alemany sinó l'anglès. Sophia va rebre el que s'ha anomenat una educació més semblant a l'estil de vida victorià de classe mitjana. que preferia més que una reial. Els seus germans solien referir-se a ella com a Unsere demokratische Schwester (la nostra germana democràtica). també era realment religiós.
El 6 de juny de 1857 es casà amb el príncep Òscar de Suècia, fill del rei Òscar I de Suècia i de la duquessa Josefina de Leuchtenberg. La parella tingué quatre fills:
* SM el rei Gustau V de Suècia nat a Estocolm el 1858 i mort el 1950 a la mateixa ciutat. Es casà amb la princesa Victòria de Baden.
* SAR el príncep Òscar de Suècia, creat duc de Gotland, nat a Estocolm el 1859 i mort el 1853 es casà morganàticament amb la senyora Ebba Munck. El seu fill petit fou el famós diplomàtic de Nacions Unides el comte Folke Bernadotte.
* SAR el príncep Carles de Suècia, nat a Estocolm el 1861 i mort el 1951. Es casà amb la princesa Ingeborg de Dinamarca.
* SAR el príncep Eugeni de Suècia, creat duc de Närke. Nasqué el 1865 a Estocolm i morí el 1947. Romangué solter.
Descendents seus són els presents reis Carles XVI Gustau de Suècia, Harald V de Noruega, Margarida II de Dinamarca, Albert II de Bèlgica, Anna Maria de Grècia i el gran duc Enric I de Luxemburg

## Referències

* 1 2 Anne-Marie Riiber (1959). Drottning Sophia. (Reina Sofia) Uppsala: J. A. Lindblads Förlag. pàgina 8. ISBN (suec)